《夜梦故人朱曼君感怆赋此》
清代·吴保初

青天碧海骑鲸去，小别千秋返夜台。季重旧游成鬼录，谪仙词赋岂凡才。

天荆地棘归魂惨，月黑枫青入梦来。欲挈只鸡向何许，山阳笛里不胜哀。

作者简介：（1869—1913）安徽庐江人，字彦复，号君遂。吴长庆子。荫生。官刑部主事，与刚毅争一案，愤而自脱公服出署。弃官后居上海，曾电请西太后归政光绪帝。后以唐才常事牵连，避往日本年余而归。工诗文，与陈衍等相酬和。有《未焚草》、《北山楼诗文集》。